EL JEFE | Run Guru Says
This entry was posted in Uncategorized on July 28, 2015 by runguru.
← BOONE BADASS RUMOR MILLS → Hoodie von Marc O'Polo Pure bei Breuninger kaufen
BETTER RICHSweatjacke139,99 €99,99 €
(THE MERCER) N.Y.Hoodie189,99 €
TED BAKERSweatshirt KEELEE140 € 2 LEPELS WAAKSAAM + HALF BEKER PARAATHEID
2 lepels waaksaam met omtrent ’n halwe beker paraatheid daarby — dit is hoe jy deesdae jou koffie moet vat in die restaurant. Maak seker jou waardevolle items, soos jou selfoon en handsak, of dalk ander bagasie, is binne jou skootsvak.
2017 - Voorspoedige Nuwejaar
Vir baie van ons was 2016 ’n uitdaging, vir party dalk ’n laat middag stappie deur die park.
Ons kan spekuleer, wonder en hoop vir voorspoed, geluk en vreugde, en wie weet, dalk hou 2017 vir iemand ’n fortuin in.
Waar jy ook al staan in hierdie vergelyking, 2017 is hier en op ons! MootGi-bestuur wil die hele gemeenskap ’n voorspoedige 2017 toewens. Mag dit ’n gesee?nde jaar wees vir ieder en elk.
Blitsvloede! Wenke vir Wat om te doen in ’n vloed
Uiterste droogte die een dag en dan oorvloedige water die ander. Ons weet ook nie al dag hoe ons dit het nie. Hier volg wenke oor wat jy behoort te doen indien ’n blitsvloed jou in jou motor oorval.
Op 10 November het amptenare van Gauteng gewaarsku teen meer vloede. Hier is ’n paar wenke oor wat jy kan doen om veilig te bly, as jy gevang in vloedwater.
Vrywaring: Die onderstaande wenke is vanaf deskundiges oor die onderwerp. Alle wenke moet gesien word as advies en is nie bedoel om alle moontlike omstandighede te dek nie.
Vloede kan uiters gevaarlik en dodelik wees, veral vir die bestuurders.
Op Woensdag 9 November, is ten minste vier mense dood toe ’n blitsvloede dele van Pretoria en Johannesburg getref het.
Die beste manier om te verhoed dat jy vasgevang word in jou motor, is om water oor die pad te vermy:
Moet nooit deur ’n oorstroomde pad of brug ry nie. Retireer en neem ’n ander roete.
Bly op hoë grond.
Luister na die radio vir weerberigte en neem roetes wat oorstroming vermy.
Indien jou motor omring is deur vloedwater, maar nog nie onder water nie:
Moenie loop in bewegende water nie, tensy dit uiters vlak is. Net 16cm bewegende water kan jou laat val.
As jou motor omring is deur die vlak water en jy is vasgevang in ’n verkeersknoop as gevolg van dieper water wat voorlê, verlaat jou motor dadelik en beweeg onmiddellik na hoër grond.
Moenie in ’n motor bly wat kan oorstroom nie.
Indien jy gestrand is in ’n boom of in ’n gebou bo die vloedwater, wag vir hulp. Moenie die vloedwater binne gaan nie.
Die kopsteun, of die “headrest” soos die engelsman sal sê — ek moet erken, meeste van ons boere ook, is ’n uiters belangrike veiligheids toestel waarmee alle moderne motors vervaardig word.
Die toestel vermy nie net Repeterende Bestuur Beserings as jy dit reg gebruik nie, dit help teen die sweepslag van jou nek tydens ongelukke, en beskerm die voorste insittendes van ’n motor, se agterkoppe, teen die impak van agterste passesiers se voorkoppe gedurende ’n ongeluk.
Shoe! Ek wil nie iemand sonder die outjies in my motor rondry nie!
Die ander kritiese einskap van die kopsteun is, en ook die rede hoekom hulle doelbewus apart gehou word van die sitplek, sodat dit in geval van nood gebruik kan word om die motorruite te breek. Die staanders van die kopsteun word ook doelbewus skerp gehou om te dien as ’n veiligheidspik binne jou motor.
Die motorruite word ook doelbewus breekbaar gehou sodat dit van binne in die motor gebreek kan word.
Baie min mense is bewus hiervan en kan hulself dus nie red in geval van nood, soos vloede of brand nie.
Deel asseblief met soveel mense — en kinders — as moontlik om hulle bewus te maak.
Droogte-sorg vir jou rose
Die Roos Dokter, of te wel Carl Coetzee, het 36 jaar ondervinding in die kweek en bestuur van rose. Vir 20 jaar was dit sy stokperdjie. Iin dié tyd het hy aan talle roosuitstallings deelgeneem en verskeie pryse en trofeë verower. Vir die afgelope 16 jaar het hy, Ludwigs Soleil Snyrose, in Pretoria Oos bestuur. Carl en Ludwig Tashner, deel nie net ’n passie vir rose nie, maar hulle is ook al hegte vriende vir 37 jaar. Carl gee raad oor hoe om jou rose en ander struike te versorg in hierdie huidige droogte.
In hierdie huidige droë tyd, bekommer baie mense hulle nie net oor die skoonveld en setperke (grasperke) in hul voortuine nie, baie is ook besorg oor die lot van die plante in hul tuin en die uitwerking van die verskriklike hitte en droogte op hul harde werk, pamperlang en die finansiële en tyd insette.
Of jy nou sentimenteel is oor jou tuin, ’n fanatikus is, en of jy jou slegs bekommer oor jou tuin weens die invloed wat dit op jou eiendom se waardasie mag hê, jy sal baat daarby om kennis te neem van die finansiële implikasies — in die vorm van boetes — om die heersende waterbeperkings te ignoreer. Die hitte en droogte, in kombinasie met aktiewe waterbeperkings in Tshwane en meeste van Gauteng, gaan die uithouvermoë van plante tot die uiterste toets.
Deur ’n klompie basiese dinge te doen, en die raad van jou ouma en oupa te volg, kan jy vêr gaan om jou tuin in hierdie uiterste toestande te help. Baie mense is opsoek en gefokus op kitsbevrediging in die lewe, en ook in die tuin. My persoonlike opinie — as dit kom by jou tuin — is dat ons teveel water en kunsmis vir ons plante gee, en maak op so manier “sussies van hulle”.
Hier volg ’n paar wenke om water en kunsmis te spaar:
Het jou grond miskien gekompakteer? As jy nie ’n spitvurk diep in die grond kan druk nie, is dit gekompakteer. Die grond het dan sy vermoë om water af te voer na die wortels verloor. Daar is ook nie klein lugholtes of organiese middels in die grond wat die water kan stoor vir die wortels nie. Om dit te oorkom moet jy organiese middels in die grond inwerk, tot die diepte van ’n spitvurk. Organiese middels wat gebruik kan word is kompos, bas, en grondboontjiedoppe. Spit dit diep in, om die plant — maar probeer om die plant nie los te maak nie.
Dit is ’n organiese kombers op die grond, wat die grond klam en nat hou. Enige organiese materiaal kan gebruik word by voorbeeld bas, grondboontjiedoppe, stalstrooi, gekapte veldgras, dennenaalde, en nog vele. Dit is nie raadsaam om kompos te gebruik nie, want dit is kos vir die plante, en die wortels sal boontoe groei om die kos te kry, en wanneer die kompos afgebreek het, sal die wortels blootgestel word aan die son. Die Molom moet op die grond geplaas word tot ’n diepte van 4 tot 5cm. Hou die materiaal weg van die stam van die plant af, want dit kan ’n swam infeksie veroorsaak.
Dammetjies om die plant. Dit klink oudmodies, en ek persoonlik hou nie daarvan nie. Maar dit werk! Dit is hoe ons oumas toentertyd die plante aan die groei gehou het op die plase. Onthou om die dammetjie ook met Molom te bedek. Maak ’n dammetjie om die plant groot genoeg om ’n 15 tot 20 liter emmer water te kan hou. Vul die dam elke 2de of 3de dag op met water, en so sal jou plante die droogte weerstaan.
Hoe meer kunsmis jy toedien, hoe meer water moet jy gee. Die kunsmis stimuleer groei, groei verg water om aan die gang te bly. Verleng die tydperk tussen die toedien van kunsmis. Laat jou plant amper in ’n slaapsiklus gaan, wat beteken dat die plante minder water en kos sal benodig. Maak seker dat jy die kunsmis toedien net voordat jy water gee.
Suid-Afrika word aangemoedig om water te bespaar en om water spaarsamig te gebruik as gevolg van die groot druk vanweë die droogte.
Die Suid-Afrikaanse Weerdiens het in ’n verklaring gesê dat die land laer as normale reënval ervaar hierdie seisoen. Die konstante hoë temperature en die gebrek aan reënval plaas groot spanning op Rand Water se watervoorsieningstelsel.
Die waterbeperkings, reeds in effek, sluit in dat jy nie jou tuin met tuinslange of ’n besproeiingstelsel tussen 06:00-18:00 mag natlei nie. Die was voertuie met tuinslange en die vul van swembaddens is ook verbode.
Volgens Rand Water sal strenger waterbeperkings geïmplimenteer word indien die huidige waterbeperkings nie nagekom word nie. Boonop het die VN gesê hulle verwag dat 3,4 miljard mense teen 2025 sal woon in lande wat gedefinieer word as waterskaars. Wanneer water skaars is, word mense gedwing om besoedelde water te gebruik.
Die belangrikste en dringendste ding om te doen is om ons houding teenoor hierdie uiters desperate en belangrike kwessie te verander. Wanneer jy, of die tuinjong wat vir jou werk, jóú plaveisel met ’n “rivier” tuinslangwater afspuit, moet jy jouself gaan ondersoek.
Daar is so baie wat ons as individue kan doen om water te bewaar. Saam sal ons voorspraak en bewarings pogings nie net ons maandelikse waterrekeninge verminder nie, en help om die huidige waterkrisis te verlig nie, maar sal op die lang duur vêr gaan om hierdie groeiende probleem teen te staan.
Hier volg ’n lys van praktiese voorstelle om water te bespaar... nie net as gevolg van waterbeperkings nie, maar omdat dit die regte ding is om te doen.
Moet nooit water weggooi nie. As jy te veel water uitgooi in jou glas, gebruik dit. Gooi die oorskot in jou hond se waterbak, maak ’n plant nat, of gooi dit in jou ketel.
Installeer ’n dubbel-spoel stelsel in jou toilet, en moenie dit meer spoel as wat nodig is nie. Gelukkig is die omskakeling van jou toilet na ’n dubbel-spoel stelsel is makliker as ooit, danksy produkte soos die Tap—n-Flush. Dit is ’n baie maklike installasie, en betaal homself af in super vinnig water besparings. Indien jy nie toegang het tot produkte soos die Tap-n-flush nie, kan jy altyd hierdie toilettenksak installeer... dit sal die hoeveelheid water wat gebruik word elke keer as jy spoel verminder.
Herstel druppende krane deur die rubber seëls te vervang. ’n Kraan wat drup teen ’n koers van een druppel per sekonde, sal 2700 liter per jaar mors.
Installeer op elke kraan in jou huis ’n kraanbelugter. Kraanbelugters is die kort stukkie hardeware wat skroef op die eindpunt van die kraan. Belugters is baie doeltreffend en kan vloei verminder met 1,5 liter per minuut of meer.So spaar jy Rande en baie water.
Kyk gerus na hierdie aanlyn watervoetspoorrekenaar om te sien hoeveel water ’n paar algemene voedsel soorte benodig vir produksie en groei. Dieselfde beginsels geld vir die vermindering van die koolstofvoetspoor van jou dieet — eet plaaslik vervaardigde kos; eet organiese kos; eet minder vleis — is oor die algemeen dieselfde beginsels vir die vermindering van jou watervoetspoor.
Installeer ’n reënwateroesdrom. Wanneer dit reën, selfs net ’n bietjie, kan jy reënwater wat op jou dak val en afloop oes en stoor om jou tuin mee nat te maak.